
ΔΕΛΤΙΟ ΤΥΠΟΥ
Διημερίδα για τα 20 Χρόνια Λειτουργίας του Π.Μ.Σ. «Οργάνωση και Διοίκηση της Εκπαίδευσης» του Πανεπιστημίου Θεσσαλίας
Γιορτάζοντας το Παρελθόν, Σχεδιάζοντας το Μέλλον
Το Πρόγραμμα Μεταπτυχιακών Σπουδών (Π.Μ.Σ.) «Οργάνωση και Διοίκηση της Εκπαίδευσης» του Παιδαγωγικού Τμήματος Δημοτικής Εκπαίδευσης του Πανεπιστημίου Θεσσαλίας συμπληρώνει φέτος 20 χρόνια συνεχούς και δημιουργικής παρουσίας στην ελληνική ακαδημαϊκή και εκπαιδευτική κοινότητα.
Με την ευκαιρία αυτής της σημαντικής επετείου, διοργανώνεται Διημερίδα την Παρασκευή 3 Οκτωβρίου (17:30 – 21:00) και το Σάββατο 4 Οκτωβρίου 2025 (9:00 -14:00), στο Αμφιθέατρο «Γ. Κορδάτου» του Παραλιακού Συγκροτήματος του Πανεπιστημίου Θεσσαλίας, στον Βόλο.
Η εκδήλωση στοχεύει στην ανάδειξη του επιστημονικού, παιδαγωγικού και κοινωνικού αποτυπώματος του Π.Μ.Σ., αναδεικνύοντας το έργο φοιτητών, αποφοίτων, διδασκόντων και συνεργαζόμενων ερευνητών που έχουν συμβάλει καθοριστικά στην πορεία και την εξέλιξή του.
Το Π.Μ.Σ. «Οργάνωση και Διοίκηση της Εκπαίδευσης» έχει υποστηρίξει εκατοντάδες εκπαιδευτικούς και στελέχη εκπαίδευσης όλα αυτά τα χρόνια, προσφέροντας υψηλού επιπέδου επιστημονική κατάρτιση και καλλιεργώντας την κριτική σκέψη, την καινοτομία και τη διοικητική επάρκεια στο χώρο της εκπαίδευσης.
Η συμμετοχή στη Διημερίδα είναι ελεύθερη και απευθύνεται σε όλους όσοι ενδιαφέρονται για θέματα εκπαιδευτικής πολιτικής, διοίκησης και ηγεσίας στην εκπαίδευση.
Πληροφορίες :
https://pre.uth.gr/p-m-s-organosi-ke-diikisi-tis-ekpedefsis/
Τηλ: 2421074881
E-mail: ode@uth.gr

